દેશના મુખ્ય ન્યાયાધીશ દીપક મિશ્રા મીડિયા સાથે વાત કરનાર હતા, પરંતુ તેમની પત્રકાર પરિષદ રદ્દ કરવામાં આવી છે. કહેવાઇ રહ્યું હતું કે, જસ્ટિસ દીપક મિશ્રા સુપ્રીમ કોર્ટના ચાર જજો દ્વારા ઉઠાવવામાં આવેલ સવાલો અંગે પત્રકાર પરિષદમાં વાત કરશે. જો કે, તેમણે એટોર્ની જનરલ વેણુગોપાલ સાથે મુલાકાત કરી હતી. આ પહેલા ચાર સર્વોચ્ચ અને વરિષ્ઠ ન્યાયાધીશોએ પત્રકાર પરિષદ કરી હતી, જેમાં ન્યાયાધીશ ચેલમેશ્વર, ન્યાયાધીશ જોસેફ કુરિયન, ન્યાયાધીશ રંજન ગોગોઈ અને ન્યાયાધીશ એમ.બી.લોકુરનો સમાવેશ થાય છે. પત્રકાર પરિષદમાં તમામ ન્યાયાધીશોએ પોતાની વાત રજૂ કરી હતી.